**Testamentul tinerei în pragul morții**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Testamentul tinerei în pragul morții

autor Rotariu Dorel

(în memoria cumnatei mele)

Tu, Doamne ne dai viața drept darul cel mai scump,

Eu abia răsărit-am cum pot oare s-apun?...

Ca salcia stau frântă de boala ce nu iartă,

Cu ce greșit-am oare să-Ți bat degrabă-n poartă?

Ca ieri mijit-am ochii iar azi sunt fum în vânt,

Castele de iubire le surp înspre mormânt,

În ochii-mi verzi durerea culcușul și-a sădit,

Morfină-i rugăciunea căci nu m-am spovedit!

N-arăt chipul prea palid nici celor ce-am iubit,

Nu-i chinui căci destinu-mi oricum i-a doborât!...

Ca ieri , farmecul nopții-l furam până la zori,

Azi, îngerii tăi Doamne-i zăresc, în mâini cu flori!

Fă-mi lină despărțirea de al vieții freamăt,

Ia-mi Doamne și durerea să nu mai scap vreun geamăt!

Ca umbrele veghează toți care mă iubesc,

Aprinde-mi Tu lumina , să pot să Te găsesc!...

Din ochii ca migdala , lumina Tu o stinge,

Și ia-mi și trupul firav cu viața ce se scurge,

Și du-l în zbor spre Tine , dă-i trup numai lumină,

Nu m-amăgi cu lumea și trupul cel din tină!...